A **bandeira de Romanía** (en romanés: *Drapelul României*) é unha bandeira tricolor composta por tres franxas verticais de igual anchura, sendo azul a máis próxima ao pau, amarela a central e vermella a máis afastada do pau. Aínda que o uso destas cores é anterior, comezaron a empregarse como emblema do movemento nacional romanés dende 1834.

A bandeira de Romanía é moi semellante á de bandeira de Moldavia, con quen comparte vencellos históricos e culturais. Tamén é idéntica á bandeira do Chad aínda que non teñen ningunha relación e á bandeira de Andorra.

Deseño
------

A lei menciona que as cores oficiais das franxas da bandeira son o azul cobalto, o amarelo cromo e o vermellón. A publicación *Album des pavillons nationaux et des marques distinctives* (2000) suxire os seguintes equivalentes na escala Pantone:


| Esquema | Azul | Amarelo | Vermello |
| --- | --- | --- | --- |
| Pantone | 280c | 116c | 186c |
| CMYK | 99-86-1-00 | 2-18-95-0 | 4-99-94-0 |
| RGB | 0-43-127 | 252-209-22 | 206-17-38 |
| HTML | #002B7F | #FCD116 | #CE1126 |

Historia
--------

A disposición actual remóntase a 1864, ata á primeira declaración de independencia de Valaquia en 1821 feita entre outros por Tudor Vladimirescu, aínda que dende entón introducíronse algunhas modificacións. As cores vermello, amarelo e azul foron utilizados antigamente polos romaneses como o seu símbolo, ou ben foron utilizados por estranxeiros para designalos.

O testemuño escrito máis antigo rexistrado do 14 de abril de 535, cando o emperador Xustiniano I estableceu o símbolo dos territorios controlados polo arcebispado de *Justiniana Prima*, que comprendía partes de Pannonia Secunda, Dacia Cisdanubiana e Dacia Transdanubiana:

> 
> 
> Dende a parte dereita, na primeira división, un escudo vermello, en cuxo centro se verán unhas torres, símbolo da Dacia de máis alá; na segunda división, un escudo celestial cos acenos da tribo dos "buri", cuxos dous lados son brancos; e na media cor dourada.
> 
> 

Estas cores son tamén os usados nos diplomas emitidos polo voivoda romanés Mihai Viteazul, e tamén nos seus escudos e os ornamentos dos seus escudos. Tamén hai que mencionar a presenza destas tres cores en borlas e na bandeira usada por Tudor Vladimirescu no seu levantamento contra os fanariotas. Foi entón cando o azul foi por primeira vez asociado coa liberdade (o azul do ceo), o amarelo coa xustiza (o amarelo dos campos) e o vermello coa fraternidade (o vermello do sangue).

En 1947 eliminouse o escudo coas armas reais para substituílo polo da República Socialista de Romanía, o cal estaría no centro da franxa amarela. Durante a revolución de 1989 puidéronse ver moitas bandeiras co escudo recortado, e o novo goberno decidiu non engadir ningún escudo á bandeira quedando igual que a ensina civil durante o Reino de Romanía (1881-1947). O 26 de xuño de cada ano celébrase o día da bandeira (en romanés: *Ziua Tricolorului* ), que é festa nacional.

### Bandeiras históricas

* Tricolor de 1848Tricolor de 1848
* Principado de Romanía (1862-1866)Principado de Romanía (1862-1866)
* República Socialista de Romanía (1965-1989)República Socialista de Romanía (1965-1989)
* Bandeira anti-Ceauşescu na Revolución romanesa de 1989Bandeira anti-Ceauşescu na Revolución romanesa de 1989

Outras bandeiras
----------------

* Bandeira presidencialBandeira presidencial
* Bandeiras das forzas aéreasBandeiras das forzas aéreas
* Bandeira do Estado Maior (anverso e reverso)Bandeira do Estado Maior (anverso e reverso)
* Pavillón de proaPavillón de proa

Véxase tamén
------------

|  |  |
| --- | --- |
|  | A Galipedia ten un portal sobre: ***Romanía*** |

### Outros artigos

* Bandeira do Chad
* Bandeira de Andorra
* Bandeira de Moldavia

### Ligazóns externas

* 

* Romanía en Flags of the World *(en inglés)*

| * v
* c
* e
Bandeiras dos estados de Europa |
| --- |
| 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Liechtenstein
* Lituania
* Luxemburgo
* Macedonia do Norte
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
	+ Escocia
	+ Gales
	+ Inglaterra
	+ Irlanda do Norte
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Vaticano
* Xeorxia

 |
| 
* Bandeiras de estados non recoñecidos ou con recoñecemento parcial

 |
| 
* Abkhazia
* Kosovo
* Norte de Chipre
* Osetia do Sur
* Transnistria

 |

|  |  |
| --- | --- |
| Control de autoridades | 
* Wd: Q130811
* EBID: ID

 |